آمریکا آغ ائو میللی امنیت دانیشمانی مایکل فلین، وظیفه‌سین‌دن آیریلدی.
مایل فلین، دونالد ترامپ‌ین 20 ژانویه‌دکی آند مراسیمی اؤنجه‌سی، روسیانین واشینگتون سفیری سئرگئی ایوانوویچ کیسلیاک ایله آمریکانین روسیایا تطبیق ائتدیگی تحریم‌لری گؤروشدوگو خبرلری ایله گوندمه اوتورموشدو.
آغ ائو سؤزچوسو شان اسپایسر موضوعیا باغلی آچیقلاماسیندا فلین‌ین وضعیتی‌نین قیمتلندیریلدیگینی سؤیلمیشدی.
باشقانی دونالد ترامپپ ایسه فلین‌ه گوونی‌نین داوام ائتدیگی آچیقلاماسینا باخمایا‌راق، ایره‌لیله‌ین ساعت‌لاردا مایکل فلین ایستعفا ائتدی.
فلین‌ین یئرینه، میلی امنیت شوراسی‌نین باش کاتیبی تقاودچو ژنرال کیت کلاگ گتیریلدی.
آمریکا مئدیاسینا عکس اولونان خبرلرده، فیلن ایستعفا مکتوبوندا بو ایفاده‌لره یئر وئردی:
"روس سفیر ایله ائتدیگیم تلفون گؤروشمه‌سی حاقیندا فرقینده اولمایا‌راق سئچیلمیش پرزیدنت یاردیمجیسینی و دیگرلرینی اسگیک بیلگیلندیردیم. باشقان و پرزیدنت یاردیمجیسین‌دان عذر ایستدیم و عذرومو قبول ائتدی‌لر. ایستعفامی وئریرم؛ بو قدر شرف‌لی بیر موقعیتده اؤلکمه و آمریکا خالقینا خیدمت ائتمک‌دن غورور دویدوم. باشقانی دونالد ترامپ و باشقان کؤمکچی‌سی مایک پنس و اونلارین ییغدیغی دیگر محتشم قروپلا بو حکومت آمریکا تاریخینده ان بؤیوک حکومت اولا‌راق آدلان‌دیریلا‌جاق. "
